钦定古今图书集成/方舆汇编/职方典/第1506卷 > 元江府山川考 通志府志合载
## 钦定古今图书集成/方舆汇编/职方典/第1506卷 > 元江府山川考 通志府志合载

自乐山　在城东北十里，一名栖霞山。凡二十峰，悬岩峭壁，状若崆峒。

奇山　：在城北二十里，旧名龙爪山。上有涵春台、仙人洞，奇怪万状。

玉台山　在城东五里。矗列如台，蒸而为云，倏忽弥漫，一望尽白。按《明一统志》：旧名罗盘山，凡二十五峰，悬崖绝壁，险厄难登。苍翠如玉，望之若台。

天马山　在城东南十五里。其南为嵯峨山。《路通》山　在城东二十里，旧名马笼山。青入天际，一线羊肠，临安路由此。按《明一统志》：“在府城东二十五里，北瞰礼社江，高耸千仞，蔽亏日月。” “宝山　在城西三十里，圆如螺旋，尖峰簪插。旧传有蛮长藏宝其上，因名。”

因远山　：在城西北七十里。泉流瀑布，下多村落。

莽支山　　　、茶山　二山皆在城西北普洱界，俱产普茶。

驾部山　在城西南九百馀里，普洱界。山产普茶。

观音山　，在城南七十里，一名“住云峰。” 高入云表，惟攀藤可上。山南有岩洞，石如螭盘虎跳，鹤立鸾翔之状。登峰远望，临安石屏山川，历历在目。岁旱祷之多应。

飞虹山　在玉台山腰，两岩层叠，其上天窗宝盖，不可形模。中通一洞，内有石床丹灶，上下可容数百人。长江潆洄环抱，俗传陈羽士炼丹其中云。

《纪特》山　，在城南三百里外，鸟道千重，多产奇花异卉，苍松翠竹。鹿豕数十为群。时有异人跨鹿戴笠出入山巅，迹之不见。

金鳌山　在城北七十里。石螺盘曲，前凸后凹，状若鳌伏。中有石洞，云景飞绕，如黔南飞云岩。月光道人修炼其中，后升仙去。

青龙山　：在城北六十里，出矿，产铜。

礼社江　一名“元江” ，源自白崖，合兰沧，绕府城东南，经纳楼蒙，自南达于海。

温玉泉　在城西北八里石罅迸出如汤。三江　在城西南三百里。上流之东曰阿墨江，发源无量山东之西曰把边江，即阿、墨分流。又西曰九龙江，即兰沧江。从景东来者凡三江，总会于府界之西南旧角，从此南注入海。以其三流合一，故名三江。

清水河　：在城南三百里。发源于列播山与南。河同源，分流绕府城南流入于江。南淇河，　在城北十五里，发源于无量山及南北中寨诸山，流入于江。

甘庄河　在城东五十里，发源于黄茅岭山右南麻河　，在城西北一百里，流入江。

漫线河　：在城西一百二十里。发源于弥陀山，流入江。

峨崀河　：在城西四十里。